**ΣΩΜΑΤΕΙΟ ΕΡΓΑΖΟΜΕΝΩΝ Γ.Ν. ΧΑΝΙΩΝ**

Η πρόσφατη συνταξιοδότηση του Διευθυντή  της Παιδοχειρουργικής Κλινικής του ΠΑΓΝΗ του ενός από τους 3 μόνιμους Παιδοχειρουργούς και η λύση που επιχειρείται να δοθεί είτε με 15  εφημερίες έκαστοι είτε με την μετακίνηση Ιατρών από την αντίστοιχη Κλινική στα Χανιά, οδηγεί σε άμεσο κίνδυνο υποβάθμισης –συρρίκνωσης και των δυο Κλινικών και των Υπηρεσιών που προσφέρουν με τις συνέπειες αυτής της εξέλιξης να είναι δυσμενείς για τα παιδιά όλης της Κρήτης. Είναι φανερό ότι οι ευθύνες του Υπουργείου Υγείας, της Διοίκησης της 7ης ΥΠΕ και των Διοικήσεων των Νοσοκομείων είναι τεράστιες. Είναι εύκολο να παρουσιάζουν σαν λύση τις Μετακινήσεις Ιατρικού προσωπικού είτε από τα Χανιά (μεταφέροντας εκεί το πρόβλημα ) είτε καλώντας τους Ιατρούς να κάνουν 15 εφημερίες το μήνα, προκειμένου να μείνουν πιστοί στην Πολιτική που θέλει τα Νοσοκομεία υπο-χρηματοδοτούμενα, υποστελεχωμένα, με μετακινούμενους εργαζόμενους, την Υγεία με μίνιμουμ παροχές, χωρίς να κάνουν το αυτονόητο: Να προκηρύξουν – διορίσουν ,με άμεσες διαδικασίες ,μόνιμους Παιδοχειρουργούς έτσι ώστε να συνεχίσουν οι Κλινικές το έργο τους.

ΑΠΑΙΤΟΥΜΕ:

-Να προχωρήσει άμεσα η στελέχωση των Κλινικών με fast track διαδικασίες με το απαραίτητο Ιατρικό προσωπικό ώστε να καλύπτονται οι αυξημένες ανάγκες των παιδιών και η ασφαλής εφημέρευση της Κλινικής σε καθημερινή βάση.

- Καμία σκέψη για υπερ-εφημέρευση, συγχώνευση, μετακίνηση προσωπικού.